Aksiebelaaide 'Vuil Wasgoed' binnekort op die silwerdoek - My Matzikama | My Matzikama
Aksiebelaaide 'Vuil Wasgoed' binnekort op die silwerdoek
Vuil Wasgoed, die vollengte film wat onlangs by die kykNET Silwerskermfees in Kampsbaai weggestap het met vyf toekennings, word op 8 Desember landwyd in teaters vrygestel.
Wim en Kevin droom al vir jare van hul eie koffiewinkel, maar terwyl hulle wag om dié droom te bewaarheid, werk hulle tydelik in 'n klerewassery. Die probleem is dat 'tydelik' sewe jaar geword het en dat die hoogtepunt van hulle bestaan steeds die 'leen' van hul kliënte se klere is om snags partytjies te 'crash'.
Hierdie stelsel werk goed. Kevin is selfs naby daaraan om die liefde van sy lewe te kry, tot 'n onderduimse juweelhandelaar verraai word, sy vinger afgesny word en dié vinger in 'n baadjiesak by die wassery opeindig. Teen hulle wil word Wim en Kevin in 'n gevaarlike onderwêreld ingesleep. Kort op hulle hakke is twee broers met 'n 'rash', 'n blinde handlanger, twee top-polisiebeamptes en 'n ongenaakbare verraaier. En iewers staan 'n skeepsvraghouer met 'n kosbare vrag en wag vir die hele spul om toe te sak.
Vuil Wasgoed se draaiboek is geskryf deur Bennie Fourie, word vervaardig deur Danie Bester, Bennie Fourie en Bouwer Bosch, met Morné Du Toit aan die stuur van die regie. Die rolverdeling sluit onder andere in Bennie Fourie, Bouwer Bosch, Tim Theron, Stiaan Smith, Nico Panagio, Charlie Bouguenon, Simoné Nortmann, Leandie du Randt Bosch en meer.
Vuil Wasgoed het weggestap met toekennings vir Beste Regisseur (Morné du Toit), Beste Redigering (Quinn Lubbe), Beste Akteur (Bennie Fourie), Beste Produksieontwerp (Merishen Wessels) en Beste Klank Ontwerp en Oorspronklike Musiek (Benjamin Willem) by die Silwerskermfees 2017.
Vuil Wasgoed is van 8 Desember landwyd in teaters te sien.
Dobbelsteun se optrede by Thi Art was 'n sukses
Dobbelsteun se optrede op 26 Januarie by die Thi Art-restaurant was 'n reuse-sukses. Die gaste het die musiek omtrent...
Pyp bars by Rekkies en Tekkies
Daar het sowat 'n uur gelede 'n pyp by die Rekkies en Tekkies-kleuterskool op Vredendal gebars. Die Vredendal-munisipaliteit is...
Vredendal se interkerklike jeug hou aanbiddingsdag
Op 1 Mei gaan Vredendal se interkerklike jeug 'n aanbiddingsdag hou. Hierdie dag se verrigtinge gaan plaasvind by die...
Die bejaarders in die Vredendal-tehuis gaan vandag lekker verjaardag hou. Dit is vandag tannie Sara Baard en oom Cornelius...
Klawer-advieskantoor hou sportdag
Klawer-advieskantoor bied eerskomende maand 'n sportdag en Klawer Got Talent-kompetisie aan. Daar gaan verskeie plaaslike rolspelers ook betrokke wees...
Só spaar Vredendal water
Met die huidige waterkrisis in die Wes-Kaap, doen die gemeenskap van Vredendal hul bes om water te bespaar. Persone...
Cape Mohair and Wool (CMW) in samewerking met Augsburg Landbougimnasium bied op Donderdag, 12 Oktober 'n vetvee-veiling aan. Die...